CELEX: 62010CA0218
Language: sk
Date: 2012-01-26 00:00:00
Title: Vec C-218/10: Rozsudok Súdneho dvora (prvá komora) z  26. januára 2012 (návrh na začatie prejudiciálneho konania, ktorý podal Finanzgericht Hamburg — Nemecko) — ADV Allround Vermittlungs AG, v likvidácii/Finanzamt Hamburg-Bergedorf (DPH — Šiesta smernica — Články 9, 17 a 18 — Určenie miesta poskytnutia služieb — Pojem „poskytovanie zamestnancov“ — Samostatne zárobkovo činné osoby — Potreba zabezpečiť rovnaké posúdenie poskytnutia služieb vo vzťahu k poskytovateľovi a vo vzťahu k príjemcovi)

10.3.2012   
            
            
               SK
            
            
               Úradný vestník Európskej únie
            
            
               C 73/2
            
         Rozsudok Súdneho dvora (prvá komora) z 26. januára 2012 (návrh na začatie prejudiciálneho konania, ktorý podal Finanzgericht Hamburg — Nemecko) — ADV Allround Vermittlungs AG, v likvidácii/Finanzamt Hamburg-Bergedorf
   (Vec C-218/10) (1)
   
   (DPH - Šiesta smernica - Články 9, 17 a 18 - Určenie miesta poskytnutia služieb - Pojem „poskytovanie zamestnancov“ - Samostatne zárobkovo činné osoby - Potreba zabezpečiť rovnaké posúdenie poskytnutia služieb vo vzťahu k poskytovateľovi a vo vzťahu k príjemcovi)
   2012/C 73/02
   Jazyk konania: nemčina
   
      Vnútroštátny súd, ktorý podal návrh na začatie prejudiciálneho konania
   
   Finanzgericht Hamburg
   
      Účastníci konania pred vnútroštátnym súdom
   
   
      Žalobkyňa: ADV Allround Vermittlungs AG, v likvidácii
   
      Žalovaný: Finanzamt Hamburg-Bergedorf
   
      Predmet veci
   
   Návrh na začatie prejudiciálneho konania — Finanzgericht Hamburg — Výklad článku 9 ods. 2 písm. e) šiestej zarážky, článku 17 ods. 1, článku 17 ods. 2 písm. a) a článku 17 ods. 3 písm. a), ako aj článku 18 ods. 1 písm. a) šiestej smernice Rady zo 17. mája 1977 o zosúladení právnych predpisov členských štátov týkajúcich sa daní z obratu — Spoločný systém dane z pridanej hodnoty: jednotný základ jej stanovenia (Ú. v. ES L 145, s. 1; Mim. vyd. 09/001, s. 23) — Určenie miesta daňovej povinnosti pri poskytnutí plnenia príjemcovi služby spočívajúceho v poskytnutí samostatne zárobkovo činných osôb, ktoré nie sú zamestnancami poskytovateľa služby — Pojem „personál“ — Potreba zabezpečiť rovnaké posúdenie zdaňovania plnenia DPH z hľadiska poskytovateľa služby na jednej strane a príjemcu tejto služby na druhej strane
   
      Výrok rozsudku
   
   
               1.
            
            
               Článok 9 ods. 2 písm. e) šiesta zarážka šiestej smernice Rady 77/388/EHS zo 17. mája 1977 o zosúladení právnych predpisov členských štátov týkajúcich sa daní z obratu — spoločný systém dane z pridanej hodnoty: jednotný základ jej stanovenia, sa má vykladať v tom zmysle, že pojem „poskytovanie zamestnancov“ uvedený v tomto ustanovení zahŕňa aj poskytovanie samostatne zárobkovo činných osôb, ktoré nie sú zamestnané u poskytovateľa plnenia.
            
         
               2.
            
            
               Článok 17 ods. 1, článok 17 ods. 2 písm. a) a článok 17 ods. 3 písm. a), ako aj článok 18 ods. 1 písm. a) šiestej smernice 77/388 sa majú vykladať v tom zmysle, že nezaväzujú členské štáty, aby upravili svoje vnútroštátne procesné predpisy takým spôsobom, aby zabezpečili posudzovanie zdaniteľnosti poskytovania služieb a splatnej dane z pridanej hodnoty za túto službu koherentným spôsobom tak u poskytovateľa, ako aj u príjemcu tohto plnenia, aj keď sú pre oba subjekty príslušné rozdielne daňové správy. Tieto ustanovenia však zaväzujú členské štáty, aby prijali opatrenia, ktoré sú potrebné na zabezpečenie správneho výberu dane z pridanej hodnoty a dodržiavanie zásady daňovej neutrality.
            
         
      (1)  Ú. v. EÚ C 221, 14.8.2010.